rlitschk/wikidir huggingface dataset:
De Düütsch Jazzpries, ok Albert Mangelsdorff-Pries, ist neben den Hans Koller Pries de bedüüdenst Jazzpries in de düütsch Spraakruum un gellt as hööchst Utteknung för en düütschen Jazzmusiker. De wurrn in tweejohrigen Afstand vun de Union Deutscher Jazzmusiker an en „herausragende und epocheprägende Jazzpersönlichkeit“ vergeven. De Pries wurr nah Albert Mangelsdorff nömmt, den bekanntsten Basuunisten vun de europäisch Jazz-Szene, un wurrd vun de GEMA-Stiftung mit 15.000 Euro utstatt. Meestens wurrd he tegen Johresenn‘ in‘ Rahmen vun en Jazzfestival vergeven un geihht af un to ok an „Grenzgänger“ tüschen Jazz un anner Musikstile, as etwa 2003 bi dat JazzFest Berlin an de Pianistin un Komponistin Ulrike Haage. 2009 wurr de Düütsch Jazzpries to’n negenten Mal vergeven. De bitherigen un de aktuell Priesdsräger sünd: 1994 Alexander von Schlippenbach 1995 Peter Kowald 1997 Ernst-Ludwig Petrowsky 1999 Heinz Sauer 2001 Wolfgang Schlüter 2003 Ulrike Haage 2005 Ulrich Gumpert 2007 Gunter Hampel 2009 Eberhard Weber 2011 Peter Brötzmann 2013 Nils Wogram 2015 Achim Kaufmann 2017 Angelika Niescier 2019 Paul Lovens 2021 Aki Takase 2023 Conny Bauer Union Deutscher Jazzmusiker
Bob Enevoldsen (* 11. Januar 1920 in Billings (Montana) as Robert Martin Enevoldsen; † 19. November 2005 in Los Angeles) weer en US-amerikaansch Jazz-Basuunist, Bassist un Arrangeur vun den West Coast Jazz. He hett mit Art Pepper, Shorty Rogers un Shelly Manne tosommen speelt. Bob Enevoldsen studeer an de University of Montana, wo he 1942 mit en Diplom in Musiktheorie afslooten hett. Nah sien Militärdeenst to’n Anfang vun sien Musikerkarriere speel Enevoldsen Klarinett in dat Sinfonieorchester vun Utah. 1951 truck he nah Los Angeles, wo he in ünnerscheedlich West Coast Jazz-Formationen tätig weer, so as Bassist 1954/55 bi Bobby Troup. 1955 weer he Grünnensliddmaat vun de Formation Shelly Manne & His Men. Faken weer he as Ventilbasuunist to hören, he speel aber ok Tenorsaxophon. Enevoldsen hett Plattenupnahmen mit Leonard Feather, Tal Farlow, Bob Florence, Terry Gibbs, Gerry Mulligan, Lennie Niehaus, Marty Paich, Art Pepper, Dave Pell un Shorty Rogers as ok Howard Rumseys Lighthouse All Stars makt un hett ok ünner eegen Naam verapenlicht. In de 1960er Johren weer he as Studiomusiker in verscheeden Feernsehshows tätig, so för Ray Anthony, Steve Allen, Woody Woodbury, Peter Marshall un dat Los Angeles Neophonic Orchestra; buterdem hett he de Singerinnen Ella Fitzgerald un
Hermann Kauffmann (de Öllere; * 7. November 1808 in Hamborg; † 24. Mai 1889 in ok dor) weer en düütsch Maler. Kauffmann kreeg de eersten Ünnerricht bi Gerdt Hardorff, gung 1827 up de Akademie nah München, is aber ok bold dor weer weg gahn un hett sück den Naturstudium towendt. 1833 leet he sück in Hamborg daal. He hett Studienreisen in Noord- un Süüddüütschland un nah Norwegen ünnernommen. Kauffmann sien tallriek Biller, deels rein Landschoppen, deels Landschoppen mit Genre, deels blots Genre, teken sück dör Natürlichkeit vun dat Upfaaten un de Dorstellung ut. Sien Motive stammen ut Noorddüütschland, den Alpen un ut Norwegen. Besünner stell he geern Winterlandschoppen dor, as Postwagen im Schneesturm, Schlittenbahn auf der Elbe, Fischerszene auf dem Eis. Sien Söhn Hugo Kauffmann weer ok Maler. Emil Benezé: Kauffmann, Hermann. In: Allgemeine Deutsche Biographie (ADB). Bd. 51, Duncker & Humblot, Leipzig 1906, S. 73–75 Hermann Kauffmann. Mehr Biller, Videos oder Audiodateien to’t Thema gifft dat bi Wikimedia Commons. Kauffmann in de Katalog vun de Deutsche Nationalbibliothek Personennaamdatei
Aukštaitija (Woord för Woord hoge Lannen) is de Naam vun ene vun de Regionen, wat op ingelsch ethnographic regions of Lithuania nöömt warrn. De Naam kehm wiels sünners de Ossen vun dit Land is relativ hooch. Aukštaitija is in'n nordossen Deel vun Litauen un umfat ok en lütten Deel vun Lettland un Wittrussland. Gröttste Stadt un, obschoonst de politische Bedüden fehlt, de Hoofdstadt vun de Region sehn warrt Panevėžys, wat mier denn 100,000 Inwahners hett. Gröttste Städer (noh de Tall vun de Minschen; de mit mier denn 20,000 Inwahners) sünd: Panevežys - 119,749 (de Hoofdstadt sehn) Jonava - 34,954 Utena - 33,860 Kėdainiai - 32,048 Visaginas - 29,554 (Dit Stadt warr vun Sowjets but un de Inwahners sünd vör all Russen un anner ehemaalsch Sowjetsch Volksgruppen, umdat is dat en Deel vun disse Region blots geographisch) Ukmergė - 28,759 Radviliškis - 20,339 De Region is full vun Seen. De Lü snackt meist den Dialekt, wat op ingelsch Aukštaitian nöömt warrt. Wiels ünner dat niege Indelen vun de litausche Dialekten de hele Litausche Spraak in blots twee Dialekten deelt is, Aukštaitisch and Žemaitisch un mier Subdialekten, wat op ingelsch de Dialekten Sudovian un Dzukian nöömt warrn un as een Aukštaitian nu,
Wendell Meredith Stanley (* 16. August 1904 in Ridgeville, Indiana; † 15. Juni 1971 in Salamanca, Spanien) weer en US-amerikaansch Chemiker. Stanley gelung eerstmals de eendüütig Nahwies vun Viren, as he dat schafft hett, Tabakmosaikviren to kristalliseeren. Dorför weer blots bekannt, dat dat bannig lütt Krankheitserreger geven muss, de von de üblichen Bakterienfiltern nich affiltreert wurrn kunnen. Över sien Erkenntnisse hett he an’ 28. Juni 1935 in’t US-Wetenschapsmagazin Science bericht. 1946 kreegen he un John Howard Northrop den deelten Nobelpries för Chemie för hör Dorstellung vun Enzymen un Virus-Proteinen in rein Form, wiels James Batcheller Sumner de Utteknung för sien Opdecken vun de Kristalliseerbarkeit vun Enzymen kreeg. Informationen der Nobelstiftung zur Preisverleihung 1946 an Wendell Meredith Stanley (englisch) Scobey: Polio Caused By Exogenous Virus?
Rapalje is een nederlandsch Band. 1996 würr de Band grünnt. Se speelt irisch, schottsch en nederlandsch Folkmusik. Singen doot se in nedderlandsch nett as in ingelsch. Leden van de Band sünd: Dieb, William, Maceál en David. Spelen doot se up verschillig Musikinstrumenten, to'n Bispill Vigelien, Blickflööt, Mundharmonica, Bodhrán en Dudelsack. Up de Böhn dreegt se Kilten för Kledaasch. Uptreden deit de Band up (Folk-)festivals, (Theater-)Konzerten, (Middelewen)Festivals en so fort en so förder. In sien Oorsprung bestünn Rapalje uut Dieb, William en Maceál (Marcel). David Myles hett later bi de Band kamen: eerstan as Gast, later würr he duursam Lidd van de Band. 2006 bestünn de Band över 10 Johren. Fieren deen se dat mit een Konzert bi dat Keltsch Middsümmerfestival in Nie Schanz (nedderlandsch Bad Nieuweschans). Dat Programm würr egens anpasst an de Anlaat. David Dieb Maceál William De Band hett 8 CD's ruutbröcht, 3 dorvan würren later to 1 Album tohoopsett, en 1 DVD. 1998: Into Folk 2000: Rakish Paddies (dat Album, dat tohopensett is) 2001: Alesia 2004: Spades / Schoppen; De CD hett keen schreven Titel, man bloots een Symbol. 2004: Diamonds / Ruiten; De CD hett keen schreven Titel, man bloots een Symbol. 2007: Celtic Fire; LIVE-Upnahmen
Sir Alfred Joseph Hitchcock, KBE, (* 13. August 1899 in Leytonstone; † 29. April 1980 in Los Angeles) weer en brittschen Speelbaas un Filmproduzent. 1939 is he in de USA översiedelt un hett an’n 20. April 1955 tosätzlich de US-amerikaansche Staatsbörgerschop annahmen. He gellt as een vun de Filmspeelbasen, de an meisten op’n Stil inwarkt un in de Filmwelt Begrepen etableert hett as Suspense un MacGuffin. To Huus weer he in dat Genre vun’n Thriller, in dat he tyypscherwies Spannung mit Humor verbunnen hett. To sien beropensten Filmen tellt Warken as Rebecca (1940), Rear Window (1954, dt.: Das Fenster zum Hof), North by Northwest (1959, dt.: Der unsichtbare Dritte), Psycho (1960), The Birds (1963, dt.: Die Vögel) oder Frenzy (1972). Hitchcock hett grote Weert op de künstlerische Kontroll vun sien Warken leggt. Sien Samtwark belöpt sik op 53 Speelfilmen. Ut Sicht vun’n Spood bi de Tokiekers as ok, wat de de Rezepschoon dör Kritik un Wetenschop angeiht, tellt he to de bedüdensten Personen vun de Filmhistorie. Nich toletzt ok wegen sien bewusst Sülvstvermarkten höört he vundaag to de bekanntsten Persönlichkeiten vun de Tiethistorie. An’n 3. Januar 1980 is he vun Königin Elizabeth II. to’n Ridder slahn worrn. Alfred Hitchcock weer
Arthur Stewart (Art) Farmer (* 21. August 1928 in Council Bluffs, Iowa; † 4. Oktober 1999 in New York) weer en US-amerikaansch Jazz-Trompeter. He speel ok Flögelhoorn as ok Flumpet, en Kombinatschoon ut Trompete un Flögelhoorn. Art Farmer harr en Twillingsbröer namens Addison, de en bekannt Bassist weer un 1963 storven is. Farmer is in Phoenix (Arizona) upwussen un hett eerst Violin un Klaveer lernt. Trompete un Sousaphon speel he anfangs blots bi fierlich Anlässen (Fahnenappellen) un in en Marschmusikkapell. Mit 15 Johren fung he an, in en Danzorchester Trompete to spelen. Farmer truck mit sien Bröer nah Los Angeles, lern dor de Jazzszene kennen un speel in de Band vun Horace Henderson un Floyd Rays Jump Band. Buterdem gung he mit Johnny Otis up Tournee. Mit Otis´ Band keem he 1947 eerstmals nah New York un speel as freeschaffend Musiker mit Clifford Brown, Lester Young un annern. Buterdem studeer he in disse Tiet bi Maurice Grupp. 1948 speel he in Kansas City in de Band vun Jay McShann, gung denn aber nah Los Angeles torüch un speel in de Bands vun Benny Carter, Gerald Wilson, Roy Porter un Dexter Gordon. In‘ Januar 1952 entstunnen eerste Upnahmen mit Wardell Gray
De Bundsautobahn 16 (afkört as BAB 16 oder ok A 16) weer en plaante Autobahn in Sassen un Brannenborg. De A 16 schüll Leipzig mit de Bundsgrenz na Polen verbinnen. Toeerst weer se vörsehn an Steed vun de Bundsstraat 87 vun Leipzig över Torgau un Lübben (Spreewald) na Frankfort an de Oder bit na de BAB 12. Later is en annern Streckenverloop vun Torgau diskuteert worrn, de över Elsterwerda un Cottbus na Frankfort an de Oder oder över Elsterwerda, Hoyerswerda un Weißwasser bit an de Bundsgrenz gahn schüll, mit en möögliche Wieterföhren na de poolschen A 18 bi Zary. Dorbi schüll se an’t Dreeeck Parthenaue vun de BAB 14 an de BAB 38 ansluten, de dat in de Twüschentiet geven deit. An en Krüüz Ruhland schüll se sik mit de BAB 13 snieden un in Weißwasser weer en Autobahnkrüüz mit de ok plaanten BAB 18 vörsehn. In den noch aktuellen Bundsverkehrsweegplaan ut dat Johr 2003 is de 49,9 km lange Afsnitt twüschen dat Dreeeck Parthenaue un Torgau in den Wietere Nafraag ahn Plaanopdrag inordent. In vördingliche Nafraag warrt ok de veerstriepige Utbo vun de B 87 vun Leipzig na Torgau un ehr tweestriepige Wieterföhren na Frankfort an de Oder oplist.
De Ilhéu dos Pássaros (op Kapverdisch Kreol: Djeu) is en lütt nich bewahnt Eiland vun de Ilhas do Barlavento, de to de Republiek Kap Verde höört. Se liggt twee bit dree Kilometer vör de Küst vun dat Eiland São Vicente an de Infohrt vör den Haven vun Mindelo. Dat lütte Eiland liggt ruchweg bi de Koordinaten 16,9097° N un 25.0113° W twüschen de Eilannen São Vicente un Santo Antão. Djeu, as dat Eiland op kreoolsch nöömt warrt, is en vulkaanschen Seebarg. De Bucht vun Mindelo is en olle Caldeira, de ünner gahn is, un dat piele Felseiland markeert den Rand vun’n ehmoliigen Krater. De Ilhéu dos Pássaros is man en lütten Sprütten in de See mit en Flach vun ruchweg 0,04 km² mit de hööchste Steed op ruchweg 40 Meters. Wassen deit dor nich veel op, man blots ’n beten dröög Gras. Op’n Tipp vun’t Eiland is en Lüüchttoorn, de den Weg na’n Haven vun Mindelo wiest. Pitt Reitmeier & Lucete Fortes: Cabo Verde – Kapverdische Inseln, Reise Know-How Verlag, Builefeld, 5. Oplaag, 2009, ISBN 978-8317-1771-2 Ilhéu dos Pássaros. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:16° 55′ N, 25° 1′ W Eilannen vun Kap
Henrik Christiansen (* 10. Februar 1983) is en norweegsch Iesflinklöper. Henrik Christiansen debüteer 2003 bi sien Heimweltcup in Hamar. He is en Allrounder, de van 500 bit 10.000 Meter all Strecken löppt. Sien gröttsten Spood harr he bitlang in Mannschapswettkämpe. So wurr he bi de Juniorenweltmeesterschapen 2002 in Collalbo Teint mit dat noweegsch Team- In de Weltcup keem he in’ November 2006 in Berlin sogor mal up den tweeten Platz mit de Mannschap. Bi de Olympisch Winterspelen 2010 in Vancouver keem he över 5000 Meter up den 8. Platz un över 10000 Meter keem he up Platz 7. Statistik bi Skateresults Profil bi Speedskatingnews Fotos bi DESGphoto
Daniel ("Dan") James Immerfall (* 14. Dezember 1955 in Madison, Wisconsin) is en ehmalg US-amerikaaansch Iesflinklöper, de besünner spoodriek up de Streck vun 500 m weer. Dan Immerfall funk all in jung Johren mit dat Iesflinkloopen an. As he twintig Johr old weer, harr he sien eerste groot Erfolge. Bi de Olympisch Winterspelen 1976 in Innsbruck wunn he över 500m de Bronzemedaille. In dat glieker Johr keem he bi de Iesflinkloopweltmeesterschapen över de Sprintstrecken up den 2. Platz achter de Norweger Johan Granath, de kien vun de Rennen wunnen, während Immerfall immerhen de beid 500m Rennen wunnen harr. 1980 bi de Olympisch Winterspelen in Lake Placid keem he över 500 m up den fievten Platz. Veer Johr later in Sarajevo gehör he woll to de Mannschap vun de USA, keem aber as Ersatzmann nich to’n Insatz. Immerfall wurr 1987 in de National Speedskating Hall of Fame vun de USA upnommen. Sien beid Kinner, Ben un Abby sünd intüschen talenteert Swemmsportler. Dan Immerfall bi SkateResults.com sien persöönlich Rekorde bi de Datenbank vun Jakub Majerski Dan Immerfall. Wisconsin Historical Society. Uproopen an’ 30.08.2007. Historical World Records. International Skating Union (2007-06-12). Uproopen an’ 30.08.2007. Speedskating Hall of Fame Speed Skaters. The National Speedskating
Disse Artikel is man blots en Stubben. Du kannst Wikipedia helpen un em verbetern. Judo (japaansch 柔道 jūdō) is een Soort van Wrangelsport. Sien Oorsprung hett Judo in de japaansch Fechtkunst (japaansch 柔術: Jiu-Jiutsu). Technicken för't Wrangeln en Wrösteln würren ruutnahmen uut de Fechtkunst en förder uutwickelt to dat modern Judo. In Judo warrt Techniken för't Warpen, för't Fallen en för't Wrangen up de Boddem traineert. Entwickelt würr de Sport so ümbi 1882 van Jigoro Kano (jap. 嘉納治五郎). Dat Word Ju-Do bedüüdt "sacht Weg". Dat Woord do (Weg, Padd) is verwandt mit dat Word tao. Blang de Bedüden "Maneer, Weg" betekent tao ook "Levenspad". Een Judo-Sportler warrt Judoka nöömt. Judo. Mehr Biller, Videos oder Audiodateien to’t Thema gifft dat bi Wikimedia Commons. JudoInside.com – Informatschonen un Resultate (engelsch) JudoHD.de – Techniken Pröövprogramm vun’n DJB (hoogdüütsch) Judoinfo.com – Informatschonen to Techniken (engelsch) judobund.de – Websteed Düütsch Judo bund (hoogdüütsch)
Sambo (Russ'sch: самбо) is een Soort van Fechtsport, wor it dree Varianten van gifft: Sport-Sambo (russ'sch Борьба Самбо) is een Soort van Wröstelsport, in Freestyle Sambo kaamt noch anner Wröstel-Techniken dorto (sünnerlich Judo-Techniken för't Würgen), in Compat-Sambo (Боевое Самбо) warrt nich blots wrangelt, man ook Stöten, Slagen en Trappen sünd verlööft. Sambo-Sportlers warrt Sambokas nöömt. Sambo is een Acronym van de russ'sch Wöörd 'SAMooborona Bez Oroezjia’ (САМооборона Без Оружия). Dat heet "Sülfdefenz sünner Wapens". Sambo würr in de 1920er en 1930er Johrn in de Sowjetunion (russ'sch Союз Советских Социалистических Республик (СССР))uutwickelt uut verschillig Fechtsporttechniken, to'n Bispill Techniken uut Judo (japaansch 柔道) of dat klassisch Wrösteln uut Europa. In Sambo is dor keen Gördelsystem, as dat in veel Soorten van asiat'sch Fechtsport bigäng is. Een Partie Sport-Sambo duurt söss Minüten. Teel is dat dör Techniken Punten to kriegen. Wenn een twölf Punten Vörsprung hett, hett he wunnen. Anners warrt keken, wokeen mehr Punten binnen de 12-Minüten-Partie maakt hett. Hebbt beid Kombattenten liek veel Punten, warrt de Partie verlängt. Dat ook Judokas en anner Wröstlers bi Sambo-Turnieren mitdoon köönt, warrt Freestyle-Sambo-Turniern anbaden. Dor sünd ook Techniken verlööft, wat in Judo bigäng sünd, man nich in Sport-Sambo. In dat Combat-Sambo dröfft de Sportlers
Christoph Brüx (* 13. Dezember 1965 in Sonsbeck/Nedderrhien) is en düütsch Musiker, Komponist, Musikproduzent, Klaveerspöler un Arrangeur. He hett komponeert für Musiker wie No Angels, Matthias Reim, The Underdog Project un hett Filmmusik schapt. Vundaag he leevt in Hamborg. Christoph Brüx wurr boren in Sonsbeck (Noordrhien-Westfalen) Bit 1982 weer he op Walter-Bader-Realschule Santen. As a ansleegsch Kopp güng he achteran wieder to de School (Städtisches Stiftsgymnasium in Santen). Wegen siener musikalischen Begaafdheid fung he fröh an, Piano to spöln un he kreeg Klaveerünnericht. Later makt he sienen Afsluss an en Musik-Konservatorium. Brüx hett for tallriek Interpreten Stücken schreven to’n Bispeel: Bro'sis: deren eerstes Album Never Forget (Where you come from), wo Christoph Brüx mitmaakt hett, keem in’ Januar 2002 rut un hett bold in Düütschland Platin kregen. No Angels: Dat Album "Pure" wo he mitmaakt hett, keem up Steed 1 in de german album Charts un up Steed 3 un Steed 9 in Öösterriek un Swiez. He hett ok Filmmusik komponeert (ok for de Weertschop, Warf) ünner annern: TKKG- Der Club der Detektive (TV- Detektiv-Show) was vörslaan 2007 for de Deelnahm an de düütsch Kinners Media Festival Goldener Spatz. sien andonelk underwater Video "Niklas' Theme" Hüdigendags is he in Hamborg
Cedar Anthony Walton, Junior (* 17. Januar 1934 in Dallas, Texas; † 19. August 2013 in Brooklyn, New York City) weer en US-amerikaansch Jazz-Pianist. Walton is in Dallas, Texas, upwussen. Nahdem he de Universität vun Denver besöcht harr, gung he 1955 nah New York. Nahdem he sien Wehrdeenst in Düütschland afleist harr, wo he mit Leo Wright, Don Ellis un Eddie Harris speel, wurr he Liddmaat in de Band vun Kenny Dorham. In de laat 1950er Johren speel he mit J. J. Johnson, dat Art Farmer/Benny Golson Jazztet un Gigi Gryce. 1959 nehm he mit John Coltrane dat Album Giant Steps up. In de fröh 1960er Johren keem he för dree Johr to Art Blakey´s Jazz Messengers as Pianist un Arrangeur, wo he mit Wayne Shorter un Freddie Hubbard speel, so as up dat Album Mosaic 1961. He hett de „Messengers“ 1964 nah dat Album Free for All verlaaten, um bi Abbey Lincoln un bi Lee Morgan to arbeiten. In de laat 1960er Johren speel he bi de Huus-Rhythmusgrupp vun Prestige Records, wo he nich blots bi Platten vun Sonny Criss, Pat Martino, Eric Kloss un Charles McPherson mitwarken dee, sonnern ok eegen Upnahmen vörlegg. Midden vun de söbentiger Johren
Disse Artikel is man blots en Stubben. Du kannst Wikipedia helpen un em verbetern. Pylades (oldgreeksch: Πυλάδης) is in de greeksch Mythologie Söhn vun den König Strophios vun Phokis un de Anaxibia, de Süster vun Agamemnon. He weer ok de trüe Gefährte un Fründ vun den jungen Orestes, de mit hüm tosommen upwussen is. Pylades. Mehr Biller, Videos oder Audiodateien to’t Thema gifft dat bi Wikimedia Commons.
Fritz Neumayer (* 29. Juli 1884 in Kaiserslautern; † 12. April 1973 in München) weer en düütsch Politiker un Bundsminister vun de FDP (later vun de FVP bzw. DP). He weer van 1947 bit 1948 Minister för Wertschap un Verkehr vun dat Land Rhienland-Palz, van 1952 bit 1953 Bundsminister för den Wahnungsbau un van 1953 bit 1956 Bundsjustizminister. Nah sien Abitur hett Neumayer eerst anfungen Medizin to studeeren, hett denn aber doch Juristeree in Würzburg, Berlin, Leipzig un Straßburg studeert, wat he denn mit dat eerste un 1910 mit dat tweete juristisch Staatsexamen afslooten hett. 1906 wurr he Liddmaat vun dat Corps Rhenania Würzburg. Siet 1911 weer he as Afkaat in Kaiserslautern tätig. 1945 wurr he to’n Präsidenten vun dat Landgericht Kaiserslautern beroopen. Nah sien Utscheeden ut dat Ministeramt wurr Neumayer eerst Upsichtsraatsvörsitter vun de Pfaff AG, later Ehrenvörsitter vun den Upsichtsraat. Neumayer entstamm en olden Juristenfamilie mit liberal Traditschoon ut de Palz. All sien Grootvader un sien Vader seeten för de Nationalliberalen in‘t bayerisch Parlament. Sien Groootunkel, de Naturwetenschapler Georg von Neumayer, gellt as Begrünner vun de Antarktis-Forschung. Neumayer weer verheiraadt un harr veer Kinner. Nah dat Enn‘ vun den Tweeten Weltkrieg is Neumayer in de FDP intreden. Hör
Pella Sietas is en Schippbo-Unnernehmen in Neefeld. Dat Unnernehmen sitt in Oolland achter den Diek an’e Elv, just dor, wo de Eest in dat Möhlenbarger Lock münnen deit. Up de Sietas-Warft weert blot man nee Scheepe boot. Wenn dor wat wedder up Schick brocht weern mutt, warrt dat up de Norderwarft maakt. De Warft Pella Sietas hett sik 2014 billt, as de J. J. Sietas KG Schiffswerft GmbH u. Co. von de russ’sche Open JSC Pella Group övernahmen worrn is. Bi de Sietas-Warft hannelt sik dat um de öllste Warft in Hamborg, de hüdigendags noch besteiht. Se is al 1635 vun Carsten Sietasch grünnt wurrn un tellt dor to de öllsten Bedrieve in Hamborg overhoop mit. Vun den eersten Dag af an is dat Unnernehmen jummerlos in Besitt vun de Familie ween un bit Anfang 2009 is dat in de negente Generatschoon bedreven wurrn. In de eersten Johre sund sunnerlich Boote un Kutters ut Holt boot wurrn, later sund dor denn Schoners, Briggs un annere grottere Scheepe tokamen. An’n Anfang vun dat 20. Johrhunnert is de Produktschoon jummers mehr vun Holt up Stahl umstellt wurrn. Vun de 1950er Johre af an weert up de Warft Scheepe in’n Sektschoonsbo feerdig maakt..
Sietas betekent Pella Sietas Warft in Neenfeld, Hamborg. Sietas is de Familiennaam von Erwin Sietas (1910–1989), düütschen Swemmer, Tom Sietas (* 1977), düütschen Apnoeduker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
As Impuls oder Bewegungsmengde warrt in de Physik en Physikaalsche Grött to’n Beschrieven vun de Bewegung betekent, de en Körper bargt. Jüst so as Snelligkeit, de to disse Bewegen höört, is ok de Impuls en Vekter. Se hett also nicht blots en Grött oder Bedrag, man ok en Richt – neemlich de vun de Snelligkeit. De Impuls beschrifft physikaalsch, wat in de Ümgangsspraak as de Wucht opfaat warrt, wenn een stött warrt, oder ünner de Swung, mit den to’n Bispeel en to gau Auto ut de Kurve dragen warrt. Dorbi is in’n Alldag aver tomeist blots de Bedrag meent, ahn de Richt wieter to achten. Jede Körper, de bewegt warrn kann, is in de Laag bi Stöten Impuls vullstännig oder deelwies op annere Körpers to överdrägen oder vun annere Körpers optonehmen. Ok physikaalsche Feller künnt en Impuls hebben un Impuls vun Deelken opnehmen oder an jem afgeven. De Bewegungsmengde is en additive Wohrensgrött. Wenn de (Vekter)-Summ vun de buteren Kräft verswinnen deit, blifft de Samtimpuls wohrt. Vun wegen dat de Summ vun de Bewegungsmengden to Anfang ok later jüst so groot wesen mutt as de Summ vun de Bewegungsmengden, schränkt de Impulswohrenen Vörgäng in, bi de sik de Snelligkeiten ännert,
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | 50er v. Chr. | 40er v. Chr. | ► ◄◄ | ◄ | 75 v. Chr. | 74 v. Chr. | 73 v. Chr. | 72 v. Chr. | 71 v. Chr. | 70 v. Chr. | 69 v. Chr. | 68 v. Chr. | 67 v. Chr. | ► | ►► Enne vun den drudden Slaven-Krieg. Spartacus un en Masse vun siene Mackers weert bi Rom langs de Via Appia an dat Krüüz slahn.
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | 50er v. Chr. | 40er v. Chr. | ► ◄◄ | ◄ | 76 v. Chr. | 75 v. Chr. | 74 v. Chr. | 73 v. Chr. | 72 v. Chr. | 71 v. Chr. | 70 v. Chr. | 69 v. Chr. | 68 v. Chr. | ► | ►► Spartacus siene Armee schall nu 200.000 Mann groot ween. Dor hett Rom oorntlich wat mit to kriegen.
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | 50er v. Chr. | 40er v. Chr. | ► ◄◄ | ◄ | 77 v. Chr. | 76 v. Chr. | 75 v. Chr. | 74 v. Chr. | 73 v. Chr. | 72 v. Chr. | 71 v. Chr. | 70 v. Chr. | 69 v. Chr. | ► | ►► Herodes de Grote, König over Israel unner Rom siene Upsicht.